அப்போது அமைச்சர் ஆர்.பி.உதயகுமார் பேசியதாவது: அம்மா கொடுத்த வாக்குறுதிகள் அனைத்தையும் அம்மாவின் அரசு நிறைவேற்றி வருகிறது.அந்த வகையில் நமது திருமங்கலம் தொகுதியில் டி.கல்லுப்பட்டி ஒன்றியத்திற்கு உட்பட்ட டி.குண்ணத்தூரில் நீண்டகாலமாக உயர்நிலைப் பள்ளியாக இருந்து வந்த நிலையில் பொதுமக்களின் 25ஆண்டு கால கோரிக்கையை நிறைவேற்றிடும் வகையில் மதுரை மாவட்டத்திலே முதல் பள்ளியாக டி.குண்ணத்தூர் பள்ளி மேல்நிலைப்பள்ளியாக தரம் உயர்த்தப்பட்டுள்ளது.இந்தியாவிலே பள்ளி கல்வித் துறைக்கு 27ஆயிரம் கோடி நிதி ஒதுக்கீடு செய்து அம்மாவின் அரசு சாதனை படைத்துள்ளது. அதே போல் திருமங்கலத்தை தலைமையிடமாக கொண்டு புதிய கல்வி மாவட்டம் உருவாக்கப்பட்டுள்ளது.இதே போல் சொன்ன வாக்குறுதிகள் அனைத்தையும் ஒவ்வொன்றாக நிறைவேற்றப்பட்டு வருகிறது.மேலும் இந்த பகுதியின் வளர்ச்சிக்காக என்னென்ன செய்ய வேண்டுமோ அவையெல்லாம் விரைவில் செய்யப்படும் என்று பேசினார்.